Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 929

f) eszközök a törés elõtti szivárgás jelzésére. 5.2.3.1200. Az 5.2.3.1100. d) pontban meghatározott hiba mértékét konzervatívan kell meghatározni. 5.2.3.1300. A nukleáris biztonság szempontjából fontos rendszerek, rendszerelemek és azok segédrendszereit úgy kell kialakítani, hogy minimalizálják a belsõ és külsõ veszélyforrások és veszélyeztetõ tényezõk hatásait és a meghibásodott rendszerek, rendszerelemek közötti kölcsönhatásokat. 5.2.4. Építmények és építési szerkezetek 5.2.4.0100. Az építészeti tervezés során be kell tartani az építészeti-mûszaki tervezésre vonatkozó minden általános elõírást. 5.2.4.0200. Vizsgálni kell, hogy a normál üzem, a várható üzemi események és a tervezési üzemzavarok alatt fellépõ terheléseket az egyes szerkezeti elemek el tudják-e viselni. Ezeket a vizsgálatokat a megfelelõ szabályzatok és szabványok szerint kell lefolytatni, és ha szükséges, modellvizsgálatokat is kell végezni. 5.2.4.0300. Az épületek, építmények elhelyezésénél, azok szerkezeti kialakításánál figyelembe kell venni a funkcióból következõ igénybevételeket, azok egymásra, a környezetre, továbbá az élet-, vagyon- és nukleáris biztonságra gyakorolt hatásait. 5.2.4.0400. Az építmények tervezésekor figyelembe kell venni a telephelyvizsgálatok alapján várható környezeti hatásokat. Az építményeknek meg kell felelniük a radioaktív anyagok tulajdonságaiból és a biológiai védelem szükségességébõl adódó igényeknek. 5.2.4.0500. A nukleáris létesítményekkel összefüggõ építmények és épületszerkezetek építészeti mûszaki tervezését csak olyan tervezõ szervezet végezheti, melynek alkalmassága az érintett tervezési szakterületre érvényes minõsítéssel elõzetesen igazolt, és a tevékenység végzésére jogosult. 5.2.5. Az élettartam 5.2.5.0100. A nukleáris biztonság szempontjából fontos rendszerek, rendszerelemek anyagainak kiválasztásakor figyelembe kell venni az üzemi terheléseket, az öregedési folyamatokat, beleértve a besugárzást, a korróziót, az eróziót, a méretek változását, a fáradást, valamint a környezet kémiai és fizikai hatásait, és mindezek lehetséges kombinációit. Igazolni kell, hogy a választott anyagok a figyelembe vett öregedési folyamatok az eredeti állapot és az öregedési folyamatok lehetséges bizonytalanságai mellett a tervezett élettartam alatt nem gátolják a rendszereket, rendszerelemeket a funkciójuk teljesítésében. 5.2.5.0200. Már a tervezés idõszakában kell elemezni, értékelni és meghatározni a nukleáris biztonság szempontjából fontos rendszerek, rendszerelemek megengedhetõ élettartamát, különös tekintettel azokra, amelyek cseréje nehezen vagy ésszerûen nem valósítható meg. Megfelelõ korlátozásokat és feltételeket kell elõírni az idõfüggõ rosszabb állapotba kerülési folyamat lassítására és kedvezõtlen hatásainak csökkentésére, elviselésére. Egyértelmû mûködési mutatókat, teljesítendõ kritériumokat kell megfogalmazni az ilyen rendszerek, rendszerelemek elhasználódási, és üzemben tarthatósági feltételeinek és idejének meghatározásához. 5.2.5.0300. A tervezés idõszakában meg kell határozni a nukleáris biztonság szempontjából fontos rendszerek, rendszerelemek baleseti körülményekre vonatkozó élettartamát. 5.2.6. A megbízhatóság 5.2.6.0100. A nukleáris biztonság szempontjából fontos rendszerelemeket úgy kell megtervezni, legyártani, környezeti igénybevételeikre és földrengésre minõsíteni, a minõsítéskor a degradációs mechanizmusaikat feltárni, majd üzemeltetésük során karbantartani, hogy minõségük és megbízhatóságuk az üzemeltetés során elszenvedett esetleges degradációk ellenére is az osztályba sorolásuknak megfelelõ legyen. 5.2.6.0200. A nukleáris biztonsági funkciókat ellátó rendszerek szükséges mértékû megbízhatóságát a tervezésnek megfelelõen megválasztott intézkedésekkel kell biztosítania. Ilyenek lehetnek a nagy-megbízhatóságú minõsített rendszerelemek, a redundancia és a diverzitás alkalmazása, a fizikai és funkcionális elválasztás és elkülönítés. 5.2.6.0300. A tervezési alapba tartozó kezdeti események bármelyike esetében az adott kezdeti esemény kezeléséhez szükséges nukleáris biztonság szempontjából fontos rendszereknek, rendszerelemük egyszeres meghibásodás bekövetkezése esetén is alkalmasnak kell maradniuk funkciójuk ellátására. 5.2.6.0400. A biztonsági osztályba tartozó rendszerek redundáns rendszerelemeinek, így különösen segédrendszer, villamos betáplálás funkcionális és fizikai elválasztását biztosítani kell a funkció ellátásához szükséges minden szempontból. 5.2.6.0500. Meg kell határozni a nukleáris biztonság szempontjából fontos rendszerek, rendszerelemek maximálisan megengedett üzemképtelenségi idõtartamát, valamint ezen rendszerek, rendszerelemek idõszakos próbáinak, ellenõrzésének ciklusidejét. A ciklusidõ meghatározásakor figyelembe kell venni a karbantartás és a próbák miatt fellépõ üzemképtelenség okozta kockázat és az e tevékenységek által elérhetõ megbízhatóság-növekedés egyensúlyát. 5.2.6.0600. A biztonsági rendszerben használt programozott rendszereknek – a hasonló rendszerekre vonatkozó általános követelményeken túlmenõen – teljesíteniük kell a következõ követelményeket:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes